Der Unger-Aargou, ds Gebiet vom hütige Kanton Aargou, het im Mittuauter nachenand em Graf vo Länzburg, em Grafe vo Kyburg und de Herzög vo Habsburg ghört. Er isch 1415 vo de Eidgnosse erobert worde; politische Hintergrund sind d'Schtritigkeite um di römisch-dütschi Königswürde gsy. Drum händ d'Gägner vom Sigismund vo Habsburg zur Eroberig vo syne Territorie ufgrüeft. Der im Weschte glägni Ungeraargou isch alleinigs Ungertanegebiet vo Bärn. Im Oschte sind das vo Züri allei verwautete Chälleramt und di Freie Ämter und d'Grafschaft Bade gsy, wo gmeine Herrschafte (gmeinsam verwauteti Gebiet) vo der Eidgnossenschaft gsy sind.